RPG-7

RPG-7 Knut (vene keeles РПГ, RPG rutšnoi protivotankovõi granatamjot) on külma sõja ajal Nõukogude Liidus loodud ja 1961. aastal relvastusse võetud kantav tankitõrje käsirelv. 953 mm pikkune laskeseade kaalub 7 kg ning võimaldab tagasilöögita tulistada sõduri õlalt reaktiivgranaate (rakette). RPG-7V (GRAU indeks 6G3), RPG-7D (GRAU indeks 6G5). RPG-7 oli NSV Liidu relvajõudude 1954. aastast relvastuses olnud 40 mm granaadiheitja RPG granaadiheitjate seeria RPG-2 (GRAU indeks 56-G-660) edasiarendus. Kuna relv on kiiresti uuesti laetav, tõrgeteta toimiv, lihtne, odav ja tõhus, siis on see üks kasutatumaid soomustläbistavaid relvi maailmas. Tänapäeval kasutatakse seda endiselt umbes 40 riigis ning mitut variatsiooni toodetakse üheksas riigis. RPG on olnud kasutusel peaaegu kõikides sõjalistes konfliktides ja kõikidel mandritel alates 1960ndate keskpaigast. Relv on väga populaarne ka mitmete terroristlike rühmituste seas, mistõttu paljud tänapäeval toimuvatest raketirünnakutest pannakse toime just selle relvaga. Oma lihtsusele ja odavusele vaatamata on RPG7 täiustatud laskemoona kasutamisel endiselt suureks ohuks enamikule kaasaegsetele tankidele. Sihtimiseks kasutatakse nii mehaanilist kui ka optilist sihikut ning pimedas ja hämara nähtavuse tingimustes valgustusvõimendiga öösihikut. Laskemoonaks kasutatakse mitmesuguseid reaktiivgranaate ülekaliibriga 72–85 mm, nagu näiteks kumulatiivsed tankitõrje granaadid PG-7, PG-7M ja fugassgranaat OG-7. Maksimaalne efektiivne kaugus liikumatute sihtmärkide puhul on 500 meetrit ja liikuvate märkide puhul 300 meetrit. Üldiseks maksimaalseks kauguseks on 920 meetrit – sellel kaugusel lõhkepea lõhkeb ise. RPG-7 on piisavalt kerge, et seda kannab ja sellest tulistab üks sõdur, tavaliselt on granaadipildurile abiks teine sõdur, kes aitab kanda laskemoona ja on kaitseks väikerelvade tulevahetuses. RPG-l puudub tagasilöök, kuid relva difuusori taga on ohtlik plahvatusala, mis ulatub enam kui 20 meetri kaugusele. Lõhkepea Stardilaeng Relva laadimisel kinnitatakse granaadile algkiiruse andmiseks keermega rakettmootori korpuse külge jätkuna kartonghülsis stabilisaatoritoru ümber paikneva musta (suitsuga) püssirohu viskelaeng. Stabilisaatoritoru teljele kinnituvad 4 liigendatud kokkuklapitud stabilisaatori tiivakest. Stabilisaatoritoru lõppu kinnitub veel 40 mm läbimõõduga neljalabaline turbiin. Rakettmootor Granaadi 250 mm pikkuses torujas kambris/mootoris paikneb reaktiivkütus, suitsuta püssirohu (nitrotselluloosi) brikett ja viitsütik. Kütuse põlemisel paiskuvad gaasid mootori korpuse esiosas (granaadi raskuskeskmes sirgjoonelisema lennu tagamiseks), kohe lõhkepea taga paikneva raketmootori kuue ava (düüsi) kaudu välja, suunaga taha. Kõik 6 düüsi on granaadi pikitelje suhtes väikese nurgaseadega, mis toetab granaadi pöörlemist ümber lennusuunalise pikitelje. Lasu toimimine Granaadiheitja päästikule vajutamisel süüdatakse musta (suitsuga) püssirohu viskelaeng, mille põlemisgaaside surve tõukab granaadi RPG torus sihtimissuunas liikuma, kohe rakendub ka granaadi viitsütiku aja lugemine. Samaaegselt annavad granaadiheitja toru tagasuunast väljuvad viskelaengu gaasid granaadile pöörleva liikumise stabilisaatori sabas paikneva turbiini abil. Granaadi väljumise hetkel toru suudmest, pööravad stabilisaatori 4 liigendatud laba end kohe avatud asendisse. Alles 10 kuni 20 meetri kaugusel RPG raua suudmest, et ei kõrvetaks tulistajat, käivitub viitsütikust granaadi rakettmootor. Granaadi stabiilset lendu ja tabamise täpsust tagab ümber oma pikitelje pöörlemine (paarkümmend pööret sekundis), mida toetavad lennu ajal väikese nurgaseadega rakettmootori düüsid, 4 vastavalt profileeritud tiivakesega samas suunas pöörlrmisjõudu arendav stabilisaator ja turbiin. Üldandmed: Tüüp: eestlaetav reaktiivgranaadiheitja Päritolumaa: Nõukogude Liit Relvastuses: 1961. aastast Loodud: 1958–1961 Looja: Konstruktsioonibüroo GSKB-47 (Nõukogude Liit) Kokku toodetud: üle 9 000 000 Tehnilised andmed: Kaal: 7 kg Raua pikkus: 950 mm Kaliiber: 40 mm Granaadi algkiirus viskelaengust: 115 m/s Granaadi lõppkiirus: 295 m/s Efektiivne laskeulatus: 200 m Maksimaalne laskeulatus: ~920 m  Afganistan  Alžeeria  Angola  Armeenia  Albaania  Aserbaidžaan  Bangladesh  Benin  Bosnia ja Hertsegoviina  Boliivia  Botswana  Bulgaaria  Burkina Faso  Burundi  Djibouti  Ecuador  Egiptus  Ekvatoriaal-Guinea  Elevandiluurannik  Eritrea  Etioopia  Filipiinid  Gabon  Gambia  Ghana  Guinea  Guinea-Bissau  Gruusia  Hiina  Horvaatia  Honduras  Indoneesia  Iraak  Iraan  Iirimaa  Iisrael  Jeemen  Jordaania  Kambodža  Kamerun  Kasahstan  Keenia  Kesk-Aafrika Vabariik  Komoorid  Kongo Demokraatlik Vabariik  Kongo Vabariik  Kosovo  Kõrgõzstan  Küpros  Kuuba  Lääne-Sahara  Laos  Läti  Libeeria  Liibanon  Liibüa  Lõuna-Aafrika Vabariik  Lõuna-Sudaan  Leedu  Madagaskar  Põhja-Makedoonia  Malaisia  Malawi  Mali  Malta  Maroko  Mauritaania  Mehhiko  Myanmar  Moldova  Mongoolia  Montenegro  Mosambiik  Namiibia  Nepal  Nigeeria  Niger  Omaan  Pakistan  Palestiina  Peruu  Poola  Rumeenia  Rwanda  Sambia  Saudi Araabia  São Tomé ja Príncipe  Senegal  Serbia  Sierra Leone  Slovakkia  Sloveenia  Somaalia  Soome  Sudaan  Süüria  Zimbabwe  Tšehhoslovakkia  Tšehhi  Tšiili  Tadžikistan  Tai  Tansaania  Tuneesia  Togo  Tšaad  Türgi  Türkmenistan  Uganda  Ukraina  Ungari  Usbekistan  Valgevene  Venemaa  Venezuela  Vietnam Rein-Karl Loide. "Partisanide kahurvägi ehk tankitõrje käsirelvad". Horisont. Vaadatud 26.04.2015. "RPG-7 antitank grenade launcher (USSR / Russia)". world.guns.ru. Vaadatud 25.03.2015. "The famous RPG-7 is in use with over 40 countries". www.militaryfactory.com. Vaadatud 25.03.2015.  RPG-7 – pildid, videod ja helifailid Wikimedia Commonsis Tankitõrje granaaadiheitjad